Ռոկե Սանտա Կրուս

**Ռոկե Լուիս Սանտա Կրուս Կանտերո** (; ), պարագվայցի և իսպանացի ֆուտբոլիստ, «Լիբերտադ» ակումբի և Պարագվայի ազգային հավաքականի հարձակվող 2002, 2006 և 2010 թվականների աշխարհի առաջնությունների մասնակից:

## Կենսագրություն
200px|thumb|left|Սանտա Կրուսը «Բավարիայի» կազմում:

### Ակումբային կարիերա
#### «Օլիմպիա» Ասունսիոն
Ռոկե Սանտա Կրուսը ինը տարեկան հասակում միացել է «Օլիմպիա» (Ասունսիոն) ակումբի մանկական թիմին և մի քանի մրցաշրջանների ընթացքում նրա լավագույն ռմբարկուն էր: Նրա հաջողություններն աննկատ չեն մնացել։ «Օլիմպիայի» առաջին թիմի գլխավոր մարզիչ Լուիս Կուբիլյան թիմի հիմնական կազմ է հրավիրել 15-ամյա Սանտա Կրուսին: Երիտասարդ հարձակվողի պրոֆեսիոնալ դեբյուտը տեղի է ունեցել 1998 թվականի հուլիսի 27-ին Պարագվայի Կլասիկոյում՝ «Սերո Պորտենյոյի» դեմ, տասնվեց տարեկան հասակում: Սանտա Կրուսի խաղը օգնել է «Օլիմպիային» հաղթել Պարագվայի առաջնությունում 1998 և 1999 թվականներին: 1999 թվականին Սանտա Կրուսը ճանաչվել Է Պարագվայի տարվա ֆուտբոլիստ։

#### «Բավարիա»
200px|thumb|right|Սանտա Կրուսը «Բլեքբերն Ռովերսի» կազմում:
«Օլիմպիայում» և Պարագվայի ազգային հավաքականում իր հիանալի արդյունքների շնորհիվ Սանտա Կրուսը 1999 թվականի երկրորդ կեսին պայմանագիր է կնքել Մյունխենի «Բավարիայի» հետ: Մյունխենում Սանտա Կրուսը հատկապես չի փայլել՝ իր առաջին մրցաշրջանում խփելով ընդամենը 5 գոլ. մի քանի վնասվածքներ և ակումբի հարձակման գծում բարձր մրցակցությունը թույլ չեն տվել նրան ամբողջությամբ բացվել:

Այնուամենայնիվ, նրա մասնակցությամբ «Բավարիան» հաջողության է հասել՝ նվաճելով Գերմանիայի առաջնությունը և գավաթը, ՈՒԵՖԱ Չեմպիոնների լիգան և Միջմայրցամաքային գավաթը:

#### «Բլեքբեռն Ռովերս»
Սանտա Կրուսը 4 տարվա պայմանագիր է կնքել «Բլեքբեռն Ռովերսի» հետ 2007 թվականի հուլիսի 28-ին։  Տրանսֆերի արժեքը կազմել է 3,5 մլն ֆունտ: «Բլեքբերնի» կազմում իր առաջին խաղում Սանտա Կրուսը գոլի հեղինակ դարձավ գնդակին ընդամենը երեք հպումից հետո՝ փոխարինման դուրս գալով վնասվածք ստացած Բենի Մաքարթիի փոխարեն 2007/08 մրցաշրջանում «Միդլսբրոյի» դեմ խաղում:

Ռոկե Սանտա Կրուսն իր առաջին հեթ-տրիկը «Բլեքբեռնի» կազմում կատարել է 2007 թվականի դեկտեմբերի 15-ին «Ուիգանի» դեմ 3:5 հաշվով պարտված խաղում: 2007 թվականի դեկտեմբերին ճանաչվել է Անգլիայի Պրեմիեր լիգայի ամսվա լավագույն ֆուտբոլիստ։ Իր առաջին մրցաշրջանում «Բլեքբեռնի» կազմում նա խփել է 19 գոլ:

2008 թվականին «Բլեքբեռնի» երիտասարդական ակադեմիայում  հանդես է եկել Ռոկեի կրտսեր եղբայրը՝ Հուլիո Սանտա Կրուսը, ով 2012 թվականին պրոֆեսիոնալ ֆուտբոլում նորամուտը նշել է արդեն «Օլիմպիայի» կազմում։ 

#### «Մանչեսթեր Սիթին» և վարձակալություն
2009 թվականի հունիսի 22-ին Ռոկե Սանտա Կրուսը «Բլեքբեռնից» տեղափոխվել է «Մանչեսթեր Սիթի» 17,5 միլիոն ֆունտով։ Սեպտեմբերի 28-ին «Վեստ Հեմ Յունայթեդի» դեմ խաղում նա իր նորամուտը նշել է նոր թիմում՝ երկրորդ խաղակեսում փոխարինելով Շոն Ռայթ-Ֆիլիպսին։ Այնուամենայնիվ, հաջորդ մրցաշրջանում նա գործնականում դադարել է հայտնվել խաղադաշտում։ «Սանդերլենդի» դեմ դեկտեմբերյան խաղում Սանտա Կրուսը դուբլի հեղինակ դարձել է՝ իր առաջին գոլերը խփելով «քաղաքայինների» կազմում։ Բազմաթիվ լուրեր նրան կապում էին իտալական «Լացիոյի» հետ։

2011 թվականի հունվարի 14-ին Սանտա Կրուսը վարձավճարով մինչև մրցաշրջանի ավարտը վերադարձել է «Բլեքբեռն»։ 2011 թվականի օգոստոսի 30-ին մեկ տարվա վարձավճարով տեղափոխվել է իսպանական «Ռեալ Բետիս» ակումբ։ Սեպտեմբերի 11-ին «Մալյորկայի» դեմ խաղում Սանտա Կրուսը նորամուտը նշել է Լա լիգայում՝ երկրորդ խաղակեսում փոխարինելով Խորխե Մոլինային։ Սեպտեմբերի 22-ին «Սարագոսայի» դեմ խաղում նա դուբլի հեղինակ է դարձել՝ խփելով նոր թիմի առաջին գոլերը։

#### «Մալագա»
200px|thumb|left|«Մալագայի» ղեկավարների զանգվածային հեռանալուց հետո Սանտա Կրուսը դարձել է ակումբի գլխավոր աստղը:
«Բետիսում» վարձավճարն ավարտելուց հետո Սանտա Կրուսը վերադարձել է Մանչեսթեր: «Սիթիի» հարձակման գծում բարձր մրցակցության պատճառով տրանսֆերային պատուհանի վերջին օրը Ռոկեն մեկ տարվա վարձավճարով տեղափոխվել է իսպանական «Մալագա» ակումբ: 2012 թվականի սեպտեմբերի 15-ին «Լևանտեի» դեմ խաղում նորամուտը նշել է նոր ակումբում՝ Խավիեր Սավիոլայի փոխարեն փոխարինման դուրս գալով։ Հոկտեմբերի 7-ին Մադրիդի «Ատլետիկոյի» դեմ խաղում Ռոկեն խփել է իր առաջին գոլը «Մալագայի» կազմում, ճիշտ է, այդ գնդակը չի օգնել իր ակումբին դրական արդյունքի հասնել՝ 2:1։ Նոյեմբերի 24-ին «Վալենսիայի» դեմ խաղում Սանտա Կրուսը դարձել է գոլի հեղինակ և օգնել է իր թիմին խոշոր հաշվով հաղթանակ տանել՝ 4:0։ Դեկտեմբերի 8-ին «Գրանադայի» դեմ խաղում Ռոկեն խփել է թիմի գոլերից մեկը և օգնել «Մալագային» խոշոր տնային հաղթանակի հասնել՝ 4:0։ Դեկտեմբերի 22-ին Մադրիդի «Ռեալի» դեմ խաղում Սանտա Կրուսի երկու գոլերը «անչոուսներին» բերեցին վերջին 29 տարվա ընթացքում առաջին տնային հաղթանակը «Արքայական ակումբի» նկատմամբ։

2013 թվականի մարտի 13-ին պորտուգալական «Պորտուի» դեմ Չեմպիոնների լիգայի 1/8 եզրափակչի պատասխան խաղում Սանտա Կրուսը խփել է հաղթական գոլը, որն օգնել է իր թիմին պատմության մեջ առաջին անգամ դուրս գալ 1/4։

#### «Կրուս Ասուլ» և Վարձավճար «Մալագայում»
2015 թվականի սկզբին Սանտա Կրուսը տեղափոխվել է մեքսիկական «Կրուս Ասուլ»: Տրանսֆերի արժեքը կազմել է 2 միլիոն եվրո, իսկ նրա աշխատավարձն ամենամեծն է Մեքսիկայի առաջնությունում։ Հունվարի 11-ին «Պաչուկայի» դեմ խաղում նա իր նորամուտը նշել է Մեքսիկական Պրիմերայում։ Մարտի 22-ին «Տիխուանայի» դեմ խաղում Ռոկեն խփել է իր առաջին գոլը նոր թիմի կազմում։

2015 թվականի ամռանը Սանտա Կրուսը վարձավճարով վերադարձել է «Մալագա»։ 2016 թվականի հունվարի 10-ին «Լաս Պալմասի» դեմ խաղում նա վերադարձից հետո առաջին գոլն է խփել «Անչոուսի» համար։

### Կարիերան հավաքականում
1999 թվականի սկզբին Պարագվայի երիտասարդական հավաքականի կազմում Ռոկեն մասնակցել է Հարավային Ամերիկայի երիտասարդական առաջնությանը։ Մրցաշարում նա երեք գոլ է խփել Չիլիի, Բոլիվիայի և Բրազիլիայի թիմերի դարպասը և օգնել է հավաքականին որակավորվել աշխարհի երիտասարդական առաջնությունում:

Նույն թվականի ապրիլին աշխարհի երիտասարդական առաջնությունում Սանտա Կրուսն օգնել է հավաքականին դուրս գալ 1/8 եզրափակիչ՝ երեք գոլ խփելով Ուրուգվայի և Կոստա Ռիկայի դեմ մենամարտերում։ 

Ապրիլի 28-ին Մեքսիկայի հավաքականի դեմ ընկերական խաղում Ռոկեն նորամուտը նշել է Պարագվայի հավաքականի կազմում։ Հունիսի 17-ին Ուրուգվայի հավաքականի դեմ խաղում նա խփել է իր առաջին գոլը ազգային թիմի կազմում։  Նույն թվականին Սնաթ Կրուսը հայտավորվել է Ամերիկայի գավաթի խաղարկությունում։  Մրցաշարում նա աչքի է ընկել Ճապոնիայի և Պերուի հավաքականների դեմ խաղերում և հավաքականին դուրս է բերել 1/4 եզրափակիչ:

2002 թվականին Սանտա Կրուսը Պարագվայի կազմում մեկնել է Ճապոնիայում և Հարավային Կորեայում կայանալիք Աշխարհի առաջնությանը։ Մրցաշարում նա մասնակցել է Սլովենիայի, Իսպանիայի, ՀԱՀ-ի և Գերմանիայի հավաքականների դեմ խաղերին: Աֆրիկացիների դեմ խաղում Ռոկեն դարձել է գոլի հեղինակ։

Չորս տարի անց Սանտա Կրուսը երկրորդ անգամ մեկնել է աշխարհի առաջնություն։ Գերմանիայում նա մասնակցել է Անգլիայի, Շվեդիայի և Տրինիդադ և Տոբագոյի հավաքականների դեմ մենամարտերին։

2007 թվականին Ռոկեն ազգային թիմի հետ մեկնել է Վենեսուելա՝ Ամերիկայի գավաթի համար։ Մրցաշարում նա մասնակցել է Կոլումբիայի, ԱՄՆ-ի, Արգենտինայի և Մեքսիկայի դեմ խաղերին: Կոլումբացիների դեմ խաղում Սանտա Կրուսն իր առաջին հեթ-տրիկն է կատարել հավաքականի կազմում:

2010 թվականին Ռոկեն երրորդ անգամ մասնակցել է աշխարհի առաջնությանը։ ՀԱՀ-ում կայացած մրցաշարում նա մասնակցել է Իտալիայի, Սլովակիայի, Նոր Զելանդիայի, Իսպանիայի և Ճապոնիայի հավաքականների դեմ խաղերին:

Մեկ տարի անց Արգենտինայում կայացած Ամերիկայի գավաթի խաղարկությունում Սանտա Կրուսն օգնել է հավաքականին նվաճել արծաթե մեդալներ: Մրցաշարում նա մասնակցել է Էկվադորի, Բրազիլիայի և երկու անգամ Վենեսուելայի թիմերի դեմ խաղերին: Բրազիլացիների դեմ խաղում Ռոկեն դարձել է գոլի հեղինակ։

2015 թվականին Սանտա Կրուսն ընդգրկվել է Չիլիում կայանալիք Ամերիկայի գավաթի խաղարկության հայտացուցակում: Մրցաշարում նա մասնակցել է Բրազիլիայի, Ճամայկայի և երկու անգամ Արգենտինայի դեմ խաղերին:

## Վիճակագրություն
### Գոլեր Պարագվայի երիտասարդական հավաքականում

### Գոլեր Պարագվայի հավաքականի կազմում

## Ձեռքբերումներ
### Թիմային
**«Օլիմպիա» (Ասունսիոն)**
* Պարագվայի Չեմպիոն **(7)՝** 1998, 1999, Ապերտուրա 2018, Կլաուսուրա 2018, Ապերտուրա 2019, Կլաուսուրա 2019, Կլաուսուրա 2020
* Պարագվայի Գավաթակիր **(1)**՝ 2021
* Պարագվայի Սուպերգավաթակիր **(1)**՝ 2021

**«Բավարիա»**
* Գերմանիայի Չեմպիոն **(5)**՝ 1999/2000, 2000/01, 2002/03, 2004/05, 2005/06
* Գերմանիայի Գավաթակիր **(4)**՝ 1999/00, 2002/03, 2004/05, 2005/06
* Գերմանիայի լիգայի գավաթակիր **(2)**՝ 1999/00, 2003/04 Չեմպիոնների լիգայի հաղթող՝ 2000/01
* Միջմայրցամաքային գավաթի հաղթող՝ 2001

**Պարագվայի Հավաքական**
* Ամերիկայի Գավաթի Եզրափակչի մասնակից՝ 2011

### Անձնական
* Պարագվայի տարվա ֆուտբոլիստ **(2)**՝ 1999, 2019
* Անգլիայի Պրեմիեր լիգայի ամսվա խաղացող՝ 2007 թվականի դեկտեմբեր
* Պարագվայի առաջնության լավագույն ռմբարկու՝ Կլաուսուրա 2017 (11 գոլ)

## Ծանոթագրություններ

## Արտաքին հղումներ
* Официальный сайт 
* Профиль на сайте «Манчестер Сити»
* Профиль на сайте «Олимпии» 
* Статистика в сборной

Կատեգորիա:Բավարիա Մյունխենի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պարագվայի հավաքականի ֆուտբոլիստներ
Կատեգորիա:Պարագվայցի ֆուտբոլիստներ
Կատեգորիա:Ռեալ Բետիսի ֆուտբոլիստներ